O poveste bizară a reușit să stârnească hohote de râs după ce a făcut înconjurul internetului! O tânără de 24 de ani a relatat, în mediul online, o întâmplare amuzantă din viața ei, dar care nu s-a sfârșit deloc bine. Femeia a reușit să-și enerveze soțul cu un simplu gest făcut într-o clipă de neatenție. Ce a făcut aceasta cu urna de cenușă a bunicii partenerului ei de viață? A provocat un scandal cât casa, dar care a stârnit numeroase reacții pe platformele de socializare.
Să vezi și să nu crezi! O tânără de 24 de ani a fost lovită de „boala” curățeniei, după prea mult timp petrecut în casă. Aceasta și-a dorit să redecoreze locuința unde stă cu soțul ei, însă a dat-o în bară când nimeni nu se aștepta. Într-o singură zi, ea a întors casa pe dos și a schimbat multe obiecte de mobilier pentru ca totul să devină confortabil.
A scăpat de lucrurile care nu se potriveau, în opinia ei, printre care și urna cu cenușa bunicii soțului ei. Răposata fusese incinerată, iar cenușa ei se afla într-un borcan care nu era prea frumos și nu se potrivea cu aspectul locuinței. Așa că, tânăra l-a aruncat fără să stea pe gânduri, dar și fără să se uite în el, pentru a vedea ce conține.
Când soțul ei a ajuns acasă, el a avut șoc după șoc. Primul când a văzut casa total schimbată, toate lucrurile mutate și aranjate diferit, al doilea când n-a mai găsit urna cu cenușa bunicii lui decedate. Bărbatul și-a întrebat soția unde se află borcanul respectiv, iar răspunsul ei l-a lăsat mască:
”Borcanul acela urât pe care l-am aruncat pentru că nu se potrivea cu restul decorului?!”, a spus femeia, în relatarea ei făcută pe platforma Reddit.
Bărbatul a încremenit când a realizat ce gest revoltător a făcut soția lui. Un scandal în toată regula a pornit între cei doi, după ce el i-a reproșat că trebuia să fie mai atentă atunci când aruncă la gunoi lucrurile din casă. Pe de altă parte, femeia a ținut să dea vina pe el, căci nu ar fi știut ce se află în borcanul respectiv. Postarea ei a stârnit multe ironii în mediul online.